recursal/SuperWikiNEXT-32B huggingface dataset:
Видливост на ноќното небо од светлински загадена градска и светлински чиста селска средина.
Улична светилка со рамна леќа која не ѝ дозволува на светлината да бега погоре од хоризонталата и со тоа да троши непотребна енергија и да го загадува небото
**Светлинско загадување** — вид на загадување предизвикано од претерано или нападно вештачко осветлување, најчесто во градските средини. Меѓународното здружение за темно небо (*International Dark-Sky Association*, *IDA*) го дефинира светлинското загадување на следниот начин:

> 
> Какво било штетно на вештачкото осветлување вклучувајќи небесен сјај, блескање, намалена видливост навечер и изгубена енергија.
> 
> 
> 

Ваквото загадување, како и секој друг облик на загадување, предизвикува промени во екосистемот и штетно влијае на здравјето на луѓето, зашто го нарушува циклусот на ден и ноќ и придонесува за несоницата. Исто така ги пригушува ѕвездите на ноќното небо за жителите на градовите и им пречи на астрономските опсерватории.

Светлинското загадување може да се подели на два типа: здодевно светло, кое е како натрапник на инаку природниот или слабо осветлен предел, и прекумерно светло, најчесто внатре, што предизвикува нелагодност и штетни влијание по здравјето.

Во раните 1970-ти години создадено е глобално движење на луѓето кои се борат за да се намали количеството на ваквото загадување.

Светлинското загадување може да се измери на Бортловата скала во девет класи, изразено во гранична величина видлива за голото око (NELM).

Поврзано
--------

* Светлинско загадување на Ризницата ?
* Осветлување
* Поларизација (бранови)
* Светлински спектар
* Меѓународна комисија за осветлување

Наводи
------

1. ↑  Портал на IDA (англиски)
2. ↑  „Загадување со светлина", VOA, 19.07.2012
3. ↑  „Зад проблемот со несоницата се крие вештачката светлина", „Панецеа", 25.01.2019.

Надворешни врски
----------------

* „Земјата е се' позагадена со вештачка светлина", A1on, 23.11.2017.
* Светлинско загадување — Кумановски астрономски клуб (македонски)

|  |  |
| --- | --- |
| Stub icon | *Оваа статија од областа на оптиката е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh00006855
* GND: 4665069-6
* BNF: cb14411465j (податоци)
* NDL: 01202380
* NKC: ph398383
* BNE: XX558900

 |

 |
**Победничка** (англиски: *Victorious*, стилизирани како *VIC**TORi**OUS*) — американска ситуациска комедија создадена од Дан Шнајдер за телевизискиот канал Nickelodeon. Серијата се однесува за ветувачкиот пејачка Тори Вега, која учи во средно уметничко улилиште наречено „Hollywood Arts". Исто така Тори Вега (Викторија Џастис) и нејзината сестра Трина Вега (Даниела Моне) е примена во Hollywood Arts, но нема никаков талент. Тука е и прекрасниот глумец Аван Џогија (Бек Оливер), Елизабет Џилис (Џејд Вест, девојката на Бек), Аријана Гранде (Кет Валентајн), Леон Томас III (Андрэ Харрисом) и Мат Бенет (Роби Шапиро). Премиерно била прикажана на 27 март 2010 година.

Надворешни врски
----------------

 Викицитат има збирка цитати поврзани со: ***Victorious*** 
* 

* *Победничка*  на  Семрежната филмска база на податоци (англиски)

|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Lasiommata|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Планинската окатка** (*Lasiommata petropolitana*) е пеперуга од видот на шарени пеперуги.

Опис
----

Мажјаците се со големина од 19 до 21 мм. Горната страна на крилјата е темнокафена со брановидни црникави линии. Вените на крилјата се со посветла кафена боја. Покрај краевите на крилјата има жолтеникаво-портокалови шари со црни дамки и бели зеници. Предните дамки се поголеми и имаат најчесто по две зеници. Дамките варираат по големина и облик. Телото е темнокафено, а антените темнокафени и бели. Долната страна на крилјата е со светлокафена боја, има брановидни потемни ленти. Повторно се забележуваат дамките и шарите како и кај горната страна. Пеперугата живее во Јужна Европа (вклучително и Македонија), Мала Азија и делови од Северна Азија и Европа. Пеперугите летаат во една или две генерации, од април до септември. Ларвите се хранат си различни растенија, најчесто со *Dactylis glomerata*, *Festuca rubra* и *Festuca ovina*.

Наводи
------

1. ↑  "*Lasiommata* Westwood, 1841" at Markku Savela's *Lepidoptera and Some Other Life Forms*
2. ↑  Seitz, A. in Seitz. A. ed. Band 1: Abt. 1, *Die Großschmetterlinge des palaearktischen Faunengebietes, Die palaearktischen Tagfalter*, 1909, 379 Seiten, mit 89 kolorierten Tafeln (3470 Figuren)*Оваа статија содржи текст од овој извор, кој е во јавна сопственост.*

Поврзано
--------

* Пеперутки во Македонија

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q633900
* BioLib: 51646
* BOLD: 73925
* EoL: 4127659
* Fauna Europaea: 441229
* GBIF: 4535634
* iNaturalist: 466041
* NCBI: 111918

 |

 |
**Светлата на велеградот** (англиски: *City Lights*) - американски филм од 1931 година, во режија на Чарли Чаплин, кој е и автор на сценариото. Главните улоги ги играат: Чарли Чаплин, Вирџинија Черил, Хари Маерс, Флоренс Ли и Ал Ернест Гарсија.

Содржина
--------

Постерот на филмот „Светлата на велеградот"
Еден скитник (го игра Чаплин), скитајчи низ градот, наидува на слепа девојка (ја игра Черил) која продава цвеќиња за да се прехрани себеси и својата баба (ја игра Ли). Со последната паричка тој купува еден цвет, а девојката си помислува дека се работи за некој убав и богат господин. Подоцна, скитникот случајно се среќава со пијан милионер (го игра Маерс) кој сака да изврши самоубиство затоа што го напуштила сопругата. Скитникот го спречува во намерата и милионерот го прифаќа како свој најдобар пријател. Меѓутоа, проблемот се состои во тоа што откако ќе се отрезни милионерот воопшто не се сеќава на скитникот.
  

Во меѓувреме, скитникот ја посетува девојката и таму дознава дека таа ќе биде присилно избркана од куќата ако не ја плати киријата. Истовремено, тој дознава дека некој познат лекар во Виена открил лек за слепилото. Затоа, скитникот ѝ ветува на девојката дека ќе обезбеди пари за киријата и за операцијата на очите. За таа цел, тој напрвин се вработува како чистач на улиците, а еднаш се пријавува да боксува за пари, меѓутоа ја губи борбата против посилниот противник. За среќа, тој повторно се среќава со милионерот, кој го кани скитникот во својот дом и таму му ги дава парите потребни за операцијата на девојката. Но, во домот на милионерот упаѓаат криминалци, кои го онесвестуваат милионерот. Скитникот повикува полиција, но слугата на милиниерот (го игра Гарсија) го обвинува него за кражба. Така, скитникот завршува в затвор.
  

По излегувањето на слобода, тој скита низ градот и случајно застанува до излогот на една цвеќарница. Сопственичка на цвеќарницата е девојката, која повеќе не е слепа. На шега, таа му подава еден цвет на скитникот, но кога ќе ја допре неговата рака, дури тогаш сфаќа кој бил човекот кој цело време ѝ помагал.

Наводи
------

1. 1 2  IMDb, City Lights (1931) (пристапено на 18.12.2015)
**Планинска гуштерица** (науч. *Lacerta agilis*) — вид гуштер од семејството вистински гуштери, чиј ареал се протега низ речиси целата Европа и источно до Монголија. Не живее на Пиринијскиот Полуостров и европскиот дел на Турција. Распределбата ѝ е релативно раштркана.

Има светол стомак и лента на грбот: мажјаците се потемни по боја, а стануваат делумно или целосно светлозелени во сезоната за парење. Достигнуваат должина до 25 см.

Има неколку подвида, од кои најзападен е *Lacerta agilis agilis*. Кај овој и другите два најзастапени западни подвида (*Lacerta agilis argus*) грбната лента е тенка и испрекината, или пак воопшто ја нема. Ова важи особено за третоспоменатиот подвид, кој има и фази кајшто е сосем црвен и кафеав на грбот, без никакви белези. Кај овие два подвида, мажјаците сезонски позеленуваат само на боковите, но источните видови (претежно *Lacerta agilis exigua*) мажјаците знаат да бидат целосно зелени, дури и вон сезоната за парење.

Женките ги несат јајцата во ровит песок на сончево место, а младите се развиваат и изведуваат благодарение на топлината на песокот.

Во Република Македонија
-----------------------

Во Република Македонија, планинската гуштерица е најзастапена во националниот парк Маврово и на планината Пелистер, каде е врзана за моликата како живеалиште.

Примерок на планинската гуштерица е изложен како експонат во Природнонаучниот музеј на Македонија во Скопје.

* Единка со изразена линијаЕдинка со изразена линија
* Двојка како се пари (мажјакот е зелен)Двојка како се пари (мажјакот е зелен)

Поврзано
--------

* Алпска фауна

Наводи
------

1. ↑  „*Lacerta agilis*". *IUCN Red List. Version 3.1*. International Union for Conservation of Nature. 2009. Посетено на 11 август 2011.
2. ↑  Michael Allaby (1999). „Lacertidae". *A Dictionary of Zoology*. Oxford University Press, Encyclopedia.com. Посетено на 14 декември 2008. (англиски)
3. ↑  Анализа на влекачите - Планинска гуштерица - Анализа и валоризација на фауната на цицачите во заштитеното подрачје Национален парк „Маврово" (македонски)
4. ↑  Рефугален регион Пелистер, стр. 49 Архивирано на 26 декември 2011 г. Втор национален извештај - Активности кон Конвенцијата за климатски промени (македонски)
5. ↑  Планинска гуштерица - Природонаучен музеј-Скопје Архивирано на 10 ноември 2010 г. - Македонски национален комитет на МСМ (ICOM) (македонски)

Надворешни врски
----------------

* За гуштерите во труд за Биоразновидноста на Македонија Архивирано на 26 декември 2011 г.

|  |  |
| --- | --- |
| Ризница | „Планинска гуштерица" на Ризницата ? |
**Светозар Јаневски** (роден на 19 јули 1947

 година во Велес) — македонски технолог и стопанственик.

Животопис
---------

Јаневски по завршувањето на Технолошкиот факултет во Скопје (1976), се вработил во Пивара Скопје (1976) и како директор на Секторот за истражување и развој, технички директор и генерален директор на фирмата ја проширил инвестиционата активност, го стандардизирал производството, го подигнал квалитетот на производите и постигнува најдобри економски и финансиски перформанси во земјата и во регионот. Проширувајќи го бизнисот, ги презел двете најголеми винарии во земјата „Тиквеш" во Кавадарци (2003) и „Винојуг" во Гевгелија (2004). Како член или раководител учествува во повеќе национални и меѓународни професионални органи и тела и добива повеќе признанија.

Наводи
------

1. ↑  Ристовски, Блаже, уред. (2009). „*Јаневски*". *Македонска енциклопедија*. , книга I (А-Љ). Скопје: МАНУ. стр. 633. Text "series
" ignored (help)
Масивот Шара во северозападна Македонија.
**Планински масив** или само **масив** — место на Земјината кора со истакнати раседи или набори. При поместувањето на Земјината кора, масивот ја задржува внатрешната структура, а се поместува во целина. Поимот се однесува и на група планини составени со ваква образба.

Во планинарството и алпинизмот, под „масив" се подразбира главната маса на некоја поединечна планина. Масивот е помала составна единица на кората од тектонската плоча и во геоморфологијата се смета за четврта движечка сила по големина.

Зборот потекнува од францускиот поим *massif*, каде означува голема маса од планини или збиена група од поврзани планини што сочинуваат независен дел од венецот. Еден од најзабележителните примери во Европа е Централниот Масив во регионот Оверњ, Франција.

Пример за вонземски масив е т.н. „Лице на Марс" во регионот Кидонија. (40°44′ N; 9°28′ W﻿ / ﻿40.74° СГШ; 9.46° ЗГД﻿ / 40.74; -9.46﻿ (Лице на Марс))

Масивите се образуваат и под вода, во самото море. Таков пример е подводниот вулкан Таму во северозападниот Тихи Океан — најголем вулкан на Земјата.

Поврзано
--------

* Планински венец
* Тектоника на плочите

Наводи
------

1. ↑  **масив** — Дигитален речник на македонскиот јазик
2. ↑  Allen, 2008, Time scales of tectonic landscapes and their sediment routing systems, Geol. Soc. Lon. Sp. Pub. v. 296, стр. 7–28.
3. ↑  Britt, Robert Roy (2006-09-21). „Mars Face Makeover: Controversial Formation Observed from New Angles". Space.com. Посетено на 2009-05-04.
4. ↑  Howard, Brian Clark (2013-09-05). „Новооткриениот џиновски вулкан под морето е најголем во светот". *National Geographic*. Посетено на 2013-09-07. (англиски)
**Планинската стрнарка** (науч. *Emberiza cia*) е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Се размножува низ јужна Европа до централна Азија и Хималаите, на југ до северна Африка. Ја има и во Македонија. Делумно е птица преселница, со популациите од север што зимуваат понајуг, а останатите популации се постојани жители преку целата година.

Опис
----

*E. cia stracheyi*
Планинската стрнарка е долга 16 см. Мажјакот има костенливи горни делови, еднобојни топлокремави долни делови и светлосива глава со црни линии. Женката е бледа верзија на мажјакот, со посветли долни делови, сивокафеави горни и глава со помалку контрасни бои. Младенчињата се како женките, но главата им е попрошарана со линии. 
Има четири раси кои се разликуваат според нијанси на пердувите, додека подвидот кој се размножува низ Европа, Африка и западна Турција е единствен кој има бела линија на крилото.

Поведение
---------

Живеалиштето на планинската стрнарка се отворените планински каменливи предели. 

 *Emberiza cia*  - MHNT
Гнездото го сместуваат на земја, а понекогаш ниско во грмушките. Несат 3-5 јајца, со шарки карактеристични за стрнарките, како влакненца. Додека ги одгледуваат младенчињата се хранат со инсекти, инаку со семиња.

Повикот му е остро *циии*, а песната чрчорливо *чурррр-чирррриииии-итт*.

Наводи
------

1. ↑  BirdLife International (2012). „*Emberiza cia*". *IUCN Red List. Version 2012.1*. International Union for Conservation of Nature. Посетено на 16 July 2012.

* *Buntings and Sparrows* by Byers, Olsson and Curson, ISBN 1-873403-19-4

Надворешни врски
----------------

* Возраст и пол (PDF; 5.0 MB) од Javier Blasco-Zumeta and Gerd-Michael Heinze Архивирано на 28 јануари 2012 г.
**Разглед** (горнолужички: *Rozhlad*) — единствено културно списание на Лужичките Срби. Написите се објавуваат на горно и долнолужичкосрпски јазик. Во секој случај, доминираат написи на горнолужичкосрпски јазик. Списанието излегува од 1. октомври 1950 година. 

Месечникот има познати претходници: Лужичан (1860-1881) и Лужица (1882-1937). Со тоа списанието се одликува со 150-годишна традиција, која била прекината само во периодот на фашизмот и Втората светска војна. Списанието Разглед критички обработува теми со културни, уметнички тематики. Списанието го издава издавачката куќа Домовина во Бауцен.

Надворешни врски
----------------

* Официјално мрежно место на весникот
**HO** (*H0* во континентална Европа) е најпопуларен размер во железничкото моделарство во најголемиот дел на светот.

Името е добиено од германскиот израз *Halb-null* што значи *половина-нула*, бидејќи 1:87 размерот е приближно половина од размерот О.

Според размерот HO, 3,5 мм претставува 1 стапка; овој несмасен однос e околу 1:87,086. Така што во размерот HO меѓупросторот помеѓу шините обично е 16,5 мм независно кој од моделите е од стандардните пруги на 4'8,5".

Историја
--------

HO скалата за првпат се појавува во Англија во 1930 година, како алтернатива на размерот ООта, која се потврдува како несоодветна за моделите на возови. Нејзината популарност и практичност ја зафаќа во доцните 1950-ти години и Америка.

Во 1960 година популарноста на размерот HO веќе ја надминува и размерот О.

Денес размерот HO е најпопуларна железнички моделарски размер, нарочно во континентална Европа и Северна Америка, за разлика од размерот ОО кој е сѐ уште најпопуларен во Англија.

Варијанти
---------

HO скалата има повеќе потесни линии како претставници на теснолинејски железнички линии како одговор на нормалната линија во размер HO.

| Варијации на размерот HO |
| --- |
| Размер | Колосек | Прототип | Забелешка |
| HO | 16,5 мм  | нормален | 1435 мм колосек |
| HOm | 12 мм | метарска  | 1000 мм колосек |
| HOn3 - 1/2 | 12 мм | 3'6" |  3'6" е стандардна ширина во Африка, Австралија, Нов Зеланд и сите други линии освен линиите на „Шинкансен" во Јапонија |
| HOn3 | 10,5 мм | 36" |   |
| HOn30 / HOe | 9 мм | 30" |  Типично за линии во 24-30" ширина, особено HOe од 750 мм која постои во поранешните југословенски простори. |
|  HOz / HOf | 6,5 мм | 15" |  Популарен HOf во Европа и во Република Македонија поради постоењето на теснолинејка од 600 мм.  |

Надворешни врски
----------------

* Atlas Model Railroad (англиски)
* Layout Tours A-L Архивирано на 5 јануари 2007 г. (англиски)
* Layout Tours M-Z (англиски)

Надворешни врски во дискусиони групи
------------------------------------

* Forum lokomotive Архивирано на 24 декември 2006 г. Дискусиона група (српски)
* zeljeznice.net Архивирано на 26 септември 2007 г. Дискусиона група (хрватски)
* Vlaki info Дискусиона група (синхалски)

Поврзано
--------

* Железничко моделарство
* Железница
* Пруга

|  |  |  |  |
| --- | --- | --- | --- |
| 

| * п
* р
* у
Размери во железничкото моделарство |
| --- |
|  |
| 
* T (1:450)  |
* ZZ (1:300)  |
* Z (1:220)  |
* N (1:160)  |
* TT (1:120)  |
* H0 (1:87)  |
* 00 (1:76,2)  |
* S (1:64)  |
* 0 (1:45)  |
* I (1:32)  |
* II (1:22,5)

 |

 |
Скотовиот Брег (портокалово) во рамките на Росовата Зависност
**Скотов Брег** (англиски: *Scott Coast*) — дел од бреговата линија на Викториината Земја помеѓу ’ртот Вашингтон и стрмнината Мина. Во 1961 г. Новозеланѓаните од комитеот NZ-APC го нарекле брегот во чест на капетанот Роберт Фалкон Скот од британската Кралска воена морнарица, предводник на Британската национална експедиција од бродот „Дискавери" (1901–1904) и Британската антарктичка експедиција (1910-1913) со бродот „Тера нова", кој го загубил животот на враќање од Јужниот Пол. Голем дел од првите истражувања на овој брег се остварени од Скот и неговите колеги, па затоа доста места во оваа област го носат неговото име.

Поврзано
--------

* Викториина Земја

Надворешни врски
----------------

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Скотов Брег" (содржини од Информативниот систем за географски имиња). (англиски)

Координати: 76°30′S 162°30′E﻿ / ﻿76.500° ЈГШ; 162.500° ИГД﻿ / -76.500; 162.500
**Радмила Пашиќ** (с. Подгорци, Струшко, 27 ноември 1931

) — македонски археолог.

Животопис
---------

Пашиќ е родена на 27 ноември 1931 година во струшкото село Подгорци. Дипломирала археологија на **Филозофскиот факултет** во Белград во 1956, додека магистрирала во 1981 година. Од 1956 година работела во Народниот музеј во Охрид, а потоа како кустос во Музејот на Македонија од 1963 до 1996 година. Вршела археолошки истражувања на повеќе наоѓалишта: **Демир Капија, Сува Река, Милци, Дедели, Марвинци, Сопот, Виница, Нерези, Студеничани**.

Библиографија
-------------

* *Археолошка испитивања на локалитету „Орлова Чука" код села Стар Караорман*, „Старинар", XXI, Београд, 1972, 129–134;
* *Праисторијска ископавања у Демир Капији*, „Старинар", XXVI, Београд, 1976, 155–158;
* *Железно време, Археолошка карта на Република Македонија*, 1, Скопје, 1994, 62–79.

Наводи
------

1. ↑  *Македонска енциклопедија*. 1123. **II** (прво. изд.). МАНУ. ISBN 978-608-203-024-2 Проверете ја вредноста `|isbn=`: checksum (help).
Ордан Михајлоски - ОцкаОрдан Михајлоски - Оцка како гимназијалец
2 август 1954 година Пренос на посмртните останки на Ордан Михајлоски - Оцка на градските гробишта во Прилеп
**Ордан Михајлоски - Оцка** (Прилеп,  1921
 - Орехово, Битолско, 3 мај 1942

) — македонски виолинист и партизан, учесник во НОВ.

Животопис
---------

*А бре Македонче*, отсвирена на виолина
Основното музичко училиште „Ордан Михајлоски - Оцка" во Прилеп
Михајловски е роден во Прилеп во 1921 година. Бил талентиран музичар и образуван виолинист. Како член на Првиот прилепски партизански одред „Гоце Делчев" во времето на неговото формирање на 23 октомври 1941 година, учествувал во создавањето на песната и составувањето на музиката за химната на партизанското движење во Македонија А бре, Македонче.

По расформирањето на Првиот прилепски партизански одред „Гоце Делчев" дејствувал илегално во селото Лавци, Битолско. По формирањето на првиот Битолски партизански одред „Пелистер", бил член на раководството задолжен за агитација и пропаганда. Загинал во текот на борбата кај Ореовската Корија, Битолско, на 3 мај 1942 година, кога одредот бил разбиен од страна на бугарскиот окупатор.

Во негова чест е наречено основното музичко училиште „Ордан Михајлоски - Оцка" во Прилеп.

Наводи
------

1. ↑  *„А бре, Македонче" е постара од химната*. „Нова Македонија", број 22.545, година LXVII, 30.03.-01.04.2012. стр. 19
2. ↑  „Биографија на Ордан Михајлоски - Оцката". Архивирано од изворникот на 2013-12-03. Посетено на 2012-08-31.
**Пјетро Оливер Џакино** (ит. *Pietro Oliver Giachino*, р. 26 февруари 1995) е норвешки гимнастичар од мешано потекло.

Биографија и кариера
--------------------

Роден е во Осло во семејството на мајка Норвежанка и татко Италијанец. Се натпреварува во гимнастиката од 2006 година, и уште следната година станува дел од норвешката репрезентација. Пјетро се приклучи кон гимнастичкиот клуб „Нјорд", кој дава поттик на неговата спортска кариера. Како член на „Нјорд" освои челни места во разни натпревари, меѓу кои и државното првенство. Учи во приватното училиште со интензивна спортска активност „Ванг". Пјетро заедно со други младинци и девојки наутро одат во спортската сала во ословскиот кварт „Хасле", каде што сите заедно тренираат пред училиште, за да попладне има повторно тренинг.

Во 2014 година Пјетро зеде учество на Светското првенство во гимнастика, што се одржа во Нанин, Кина. Подоцна му беше дадена можноста да стане првиот Норвежанец, кој се натпреварува за италијански клуб: на младиот гимнастичар италијанскиот „Јувентус" (да не се меша со фудбалскиот тим) му понудил превоз до земјата, живеалиште и парични награди, за да учествува заедно со претставниците на истиот на три натпревари во февруари и март 2015 година. Во јуни учествуваше на првите Европски игри. Учествуваше на светско првенство исто во 2015 година.

Тренерот на норвешките репрезентативци Габриел Негру смета дека Пјетро „има тело за гимнастика и е многу амбициозен". Поранешниот гимнастичар и актуелен тренер на Пјетро во „Нјорд" Еспен Јансен тврди дека тој „има предности, кои би го однеле далеку". Флеминг Солберг, поранешен олимписки натпреварувач, сега тренер и наставник во „Ванг", пак вели: „Пјетро е типичен олраундер, еден од најголемите таленти кои сум видел во оваа земја. Неговата моќ е во тоа што има такви витки линии. Тој е гимнастичар со стил...". Истовремено Солберг како негативна одлика на Пјетро наведува дека му недостасува малку физичка сила, но сепак верува дека квалификациите за Олимписките игри не е невозможна задача за него и покрај тешкотиите. Самиот Пјетро е убеден дека ќе учествува на игрите, само прашање на време е кога.

Невообичаени факти
------------------

Идолот на Пјетро е Оге Сторхауг, норвешки гимнастичар, чија спортска кариера се протега во периодот од подоцнежните шеесетти до раните седумдесетти години на XX век.

Пјетро зборува норвешки, италијански и англиски јазик.

Извори
------

1. 1 2 3 4  (англиски) Pietro GIACHINO. Европски игри 2015.
2. ↑  (англиски) GIACHINO Pietro (NOR)[*мртва врска*]. Database.fig-gymnastics.com. Посетено на 18 август 2015.
3. ↑  (норвешки) Pietro Giachino og Njård vant årets norgesmesterskap for junior Архивирано на 6 март 2016 г.. Njard.no. Посетено на 18 август 2015.
4. ↑  (норвешки) Pietro Giachino Norgesmester in svingstang and rings Архивирано на 7 март 2016 г.. Njard.no. Посетено на 18 август 2015.
5. 1 2  (норвешки) Snart er han stjerne i Juventus. Aftenposten.no. Посетено на 18 август 2015.

Надворешни врски
----------------

* Први европски игри. Квалификација на партер на YouTube
* Визит-карта на YouTube
Објаснителен приказ на радијан
**Радијан** (симбол: **рад**, научно: **rad**) — централен агол на кругот што лежи под лак чија должина е еднаква со полупречникот.

Постојат 2π (околу 6,283185) радијани во полн круг, па оттука:

2π rad = 360°

1 rad = 360/(2π)° = 180/π° (приближно 57,29578°).  

или:

{\displaystyle 360^{\circ }=2\pi {\mbox{rad}}}
{\displaystyle 1^{\circ }={\frac {2\pi }{360}}{\mbox{rad}}={\frac {\pi }{180}}{\mbox{rad}}}
Радијанот е бездимензионална единица.

Поврзано
--------

* Стерадијан - стереометриски еквивалент на радијанот

|  |  |
| --- | --- |
| Stub icon | *Оваа статија од областа на математиката е никулец. Можете да помогнете со тоа што ќе ја проширите.** п
* р
* у
 |
**Ордан Петлевски** (Прилеп, 24 август 1930 - Загреб, 22 јануари 1997), македонски сликар. Една од клучните фигури на современата македонска и хрватска ликовна уметност.

По дипломирањето на Академијата за применета уметност во Загреб во 1955 година живеел во Хрватска. Бил еден од иницијаторите за основање на Музејот на современа уметност во Скопје во 1963 година.

Контекстуалните рамки на сликарството на Петлевски се движат од фантастиката и надреализмот до енформелот и сликарството на материја, типично со биоморфни облици на монохроматска позадина. Иако средишниот дел од творештвото на Петлевски се поврзува со енформелот, како доминантен правец во апстракцијата од 60-те години на XX век, кај Петлевски секогаш станува збор за уникатен јазик и за „превладување на енформелот". Негова ќерка е познатата хрватска писателка Сибила Петлевски.

Наводи
------

1. ↑  Ž. Koščević: *Retrospektivna izložba Petlevski: 1930-1997*,. Galerija Klovićevi dvori, Zagreb, 1999, стр.21
2. ↑  „Не пуштам злото да помине преку мојата врата!". Нова Македонија. 24 февруари 2011. Посетено на 2011-02-24.[*мртва врска*]

Надворешни врски
----------------

* R. Margaretić, *Izmicanje umjetničke višeslojnosti*, Matica Hrvatska[*мртва врска*], 3 јуни 1999 (пристапено на 6 ноември 2009).
* Профил на Ордан Петлевски на Artfacts.net

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 67274241
* LCCN: nr91011150
* ISNI: 0000 0001 0982 6093
* GND: 119357291
* SUDOC: 079277381
* ULAN: 500047433
* RKD: 62993

 |

 |
**Слободан Николиќ** (роден на 14 јуни 1959 година) е српски кошаркарски тренер и поранешен играч.

Играчка кариера
---------------

Николиќ играл за Црвена звезда од југословенската прва лига од 1975 до 1987 година и од 1989 до 1991 година. Тој ги држи клупските рекорди за најмногу одиграни сезони (14) и најмногу одиграни натпревари (429). Играше и за Војводина и ОКК Београд, како и за бугарскиот тим Плама Плевен. Се пензионираше како играч во Раднички Крагуевац во 1995 година.

Тренерска кариера
-----------------

Николиќ бил тренер на екипи од Русија ( Спартак Приморје ), Бугарија ( Лукоил Академик  ), Чешка ( Опава, Синтезија Пардубице ), Романија ( Енергија Ровинари  ) како и ОКК Белград, Раднички Застава и Борац Бања Лука.

Приватен живот
--------------

Тој е татко на српскиот кошаркар Стефан Николиќ (роден 1987 година).

Наводи
------

1. ↑  Na današnji dan: Rođen Slobodan Nikolić, *mojacrvenazvezda.net*
2. ↑  Nikolic FIBA Europe Profile
3. ↑  Nikolic presented as Lukoil Academic coach
4. ↑  BC Opava: 1945–2015
5. ↑  Slobodan Nikolic a fost instalat principal
6. ↑  BORAC BANJALUKA SIGNED NEW HEAD COACH
7. ↑  Trener Nikolić dobio otkaz u KK Borac Nektar
8. ↑  OKK Beograd sign guard Stefan Nikolic

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Североисточниот гренландски национален парк** (гренландски: *Kalaallit Nunaanni nuna eqqissisimatitaq*) е најголемиот национален парк во Гренланд и светот, како и најсеверен национален парк. Националниот парк е најголема заштитена област во светот. Паркот е основан во 1974 година, а својата сегашна територија е од 1988 година, и покрива 972,001 km2 (375,000 ми). Паркот се наоѓа во средишниот и североисточниот дел на Гренланд и е поголем од 29 држави во светот. Тој е единствен парк во Гренланд.

Географија
----------

Националниот парк на југ се граничи со општината Сермерсок, а на запад со општината Касуитсуп. Средишниот дел на националниот парк е всушност Гренландската ледена покривка, а покрај брегот има поголеми делови без мраз. Регионот е погоден од загуба на мраз од поголеми размери одошто очекуваното.

Население
---------

Станица Закенберг
Националниот парк нема постојано население. Во 1986 година бројот на постојани жители на паркот бил 40, кои живееле во Местерсвиг. Покрај тоа имало уште 400 локации каде имало население за време на летниот период. Овие 40 жители биле екипаж кои биле задолжени за чистење и одржување при операционите рударски ископи но набрзо го напуштиле местото. Од тогаш до денес целиот регион нема население. Во скоро време забележани се само 31 човек и 110 кучиња за време на зимата (и летото) во североисточен Гренланд, распоредени низ станиците:

* Данеборг (12), седиште на Сириус Петрол (раководен орган на паркот)
* Данмарксхавен (8), вработени во метеоролошка станица
* Станица Норд (5), воена база
* Местерсвиг (2)
* Закенберг (0) летна станица
* Самит Кемп (4) станица за истражување на Гренландската снежна покривка

Преку лето на овој персонал се придружуваат и научници.

Поврзано
--------

* Гренланд
* Општини во Гренланд

Наводи
------

1. ↑  „The National Park". Greenland.com. Архивирано од изворникот на 2013-12-15. Посетено на 2013-06-18.
2. ↑  Statistics Greenland, *Greenland in Figures, 2009* Архивирано на 19 јули 2011 г.
3. ↑  Ramskov, Jens. "Climate models underestimate the melting of the ice cap "In English *Ingeniøren*, 26 December 2014. Accessed: 26 December 2014.
4. ↑  „The Sirius Sledge Patrol". Destination EastGreenland. Архивирано од изворникот на 2011-04-21. Посетено на 2008-10-03.
5. ↑  NOAA Research

Надворешни врски
----------------

|  |  |
| --- | --- |
| Ризница | „Североисточен гренландски национален парк" на Ризницата ? |

* Мрежно место на паркот Архивирано на 22 април 2006 г.
* Галерија со слики од паркот
* Страница за паркот на ООН Архивирано на 11 март 2007 г.
* Еколошки истражувачки операции Закенберг
* Историја на истражувањата во Североисточен Гренланд Архивирано на 14 февруари 2012 г.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Административна поделба на Гренланд |
| --- |
|  |
| Општини | 
* Аваната
* Кеката
* Кекерталик
* Кујалек
* Сермерсок

 | Гренланд |
|  |
| Невклучени државни територии | 
* Воздухопловна база Туле
* Североисточен гренландски национален парк

 |

 |
**Пјеро Скаруфи** (италијански: *Piero Scaruffi*) (Триверо,  1955
) — научник, музички критичар и историчар на уметност со италијанско потекло. Завршил високо образование по математика на универзитетот во Торино (1982), а подоцна предавал на универзитетите Харвард и Стенфорд. Има објавено книги кои ја истражуваат историјата на популарната музика, поточно рок и џез правците. Најпознато дело му е *A History of Rock Music* (2003), во која се следи развојот на рок-музиката во времетраење од 50 години.

Наводи
------

1. ↑  Morrell, Dan (2006-10-15). „The Greatest Web Site of All Time". *The New York Times: Arts*. Scaruffi inc.

Надворешни врски
----------------

* Официјално мрежно место
* Статија за Пјеро Скаруфи во Њујорк Тајмс
* Профил на Скаруфи на порталот на универзитетот Станфорд

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 18873409
* LCCN: n92029592
* ISNI: 0000 0000 4030 0543
* SUDOC: 080105858
* BIBSYS: 8063613
* MusicBrainz: 50f37a54-dc1f-431f-bb2c-54e95ba0eca7

 |

 |
Сегедската синагога
Внатрешноста на синагогата
Куполата на Сегедската синагога
**Сегедската синагога** (унгарски: *Szegedi zsinagóga*) е синагога во Сегед во Унгарија. Овој објект бил изграден во 1907 година и бил дезајниран од еврејскиот унгарски архитект Липот Баумхорн (1860-1932), чии дела претставуваат најдобри примери за уникатниот унгарски стил кој претставува комбинација на југендстилот и историзмот, понекогаш познат и како „унгарски стил". Таа била користена од еврејската заедница во Сегед.

Внатрешноста на објектот, со својата висока купола од 48.5 метри, е заснована врз неколку историски стилови кои заедно ја создаваат уникатната комбинација на југендстилот и мавританската преродба. Ребрестиот ѕид над оргулите имаат готско потекло, додека столбовите што ги поддржуваат галериите се римски.

Внатрешноста на големата купола, како и сите витражи на градбата, се дело на уметникот Микса Рот.

Шарите се во облик на растението милодух (хисоп), растение кое се користело во античките храмови.

Сегедската синагога е втора по големина во Унгарија по Големата синагога во Будимпешта, како и 4-та најголема во светот.

Наводи
------

1. ↑  Historism and Art Nouveau in Hungarian architecture around 1900  Архивирано на 21 јули 2011 г.
2. ↑  „Szeged Synagogue". Архивирано од изворникот на 2007-06-03. Посетено на 2018-05-08.
3. ↑  Lipot Baumhorn Архивирано на 2 мај 2012 г. additional text.

Светиот ковчег на синагогата

Надворешни врски
----------------

* Szeged Syangogue Website Архивирано на 3 јуни 2007 г.
* Leopold Baumhorn on Jewish.hu's list of famous Hungarian Jews Архивирано на 2 мај 2012 г.
**„Полициска приказна"** (кинески: 警察故事) — хонгконшки филм од 1985 година во режија на Џеки Чен, кој е автор и на сценариото. Главните улоги ги играат: Џеки Чен (Jackie Chan), Бриџит Лин (Brigitte Lin) и Меги Чеунг (Maggie Cheung). Ова е првиот филм од серијалот „Полициска приказна" во кој Џеки Чен го глуми полицискиот детектив Кевин. Во 1986 година, на доделувањето на Хонгконшките филмски награди, филмот ја освоил наградата за најдобар филм.

Синопсис
--------

Чан Ка-Куи, наречен Кевин (го игра Чен), е бескомпромисен полицаец од Хонгконг. Тој мора да направи сè за да го избрише срамот од своето име поради обвинението за убиството на еден корумпиран полицаец, кое му го наместил трговецот со дрога кого го гони подолго време...

Наводи
------

1. ↑  HRT, Policijska priča, hongkonški film - Filmovi Jackieja Chana (пристапено на 4.12.2021)
**Слободан Мирчевски** (Скопје,  1950
) – универзитетски професор на Факултетот за електротехника и информациски технологии.

Животопис
---------

Слободан Мирчевски е роден во Скопје во 1950 година. На Електротехничкиот факултет во Скопје дипломирал во 1975 година, магистрирал во 1984, а докторирал во 1990 година. По дипломирањето работел во „Рудници и железарница" – Скопје. Од 1979 година е вработен на Факултетот со звањето помлад асистент, а за асистент е избран во 1986. Во 1991 година е избран во звањето доцент, во 1996 во вонреден професор, а во 2001 во редовен професор. Бил раководител на Лабораторијата за електромоторни погони и Институтот за индустриска електроенергетика во повеќе мандати. Во периодот 1997-1999 бил продекан за настава, а во 1999-2001 продекан за финансии. Во периодот 2004-2008 бил член на Сенатот на Универзитетот „Св. Кирил и Методиј" – Скопје. Член е на Интеруниверзитетската конференција. Реализирал научни престои на Универзитетите во Ерланген, во 1984 и 1995, во Милано во 2000 и во Илменау во 2002 година. Има подготвено учебни помагала за сите предмети од областа. Држел настава по електромоторни погони и управување на Техничкиот факултет – Битола.

Објавил повеќе од 150 научни и стручни (рецензирани) трудови. Реализирал повеќе научно-истражувачки и апликативни проекти за рационално користење на електричната енергија во електромоторни погони, дијагностика и одржување на електромоторни погони. Член е на IEEE од 1991, а Senior Member е од 2002 година. Претседател е на Студискиот комитет А1 за вртливи машини во MAKO CIGRE. Бил член на Советот на ЕРЕ-РЕМС и главен претседавач на конференцијата ЕРЕ-РЕМС 2010 во Охрид. Области на научен интерес му се електромоторните погони и управувањето на електромоторни погони.

Наводи
------

1. 1 2  *50 ГОДИНИ ФАКУЛТЕТ ЗА ЕЛЕКТРОТЕХНИКА И ИНФОРМАЦИСКИ ТЕХНОЛОГИИ*. Скопје: Факултет за електротехника и информациски технологии. 2009. стр. 124. ISBN 978-9989-630-58-3. `|access-date=` бара `|url=` (help)
2. ↑  „Редовни професори во пензија". ФЕИТ. Посетено на 30 март 2021.
**Програма за спречување на самоубиство „Жолта лента"** (англиски: **Yellow Ribbon Suicide Prevention Program**; **YRSPP**) ― програма за спречување на самоубиства, со седиште во Соединетите Држави, а наменета особено за тинејџери. Програмата ја води непрофитната организација „Жолта лента" (Yellow Ribbon). Програмата користи жолта лента со срце, за да ја поттикне свеста за самоубиство/спречување од самоубиства.

Недела на жолтата лента
-----------------------

Програмата секоја година во септември одржува недела за спречување самоубиства наречена Недела на жолтата лента. Неделата на жолтата лента е седмица која вклучува Светски ден за спречување од самоубиства, 9 септември.

Историја
--------

Програмата за спречување на самоубиство на Жолта лента започнала во 1994 година, по смртта на Мајк Ем со самоубиство.

Наводи
------

1. ↑  Freedenthal, Stacey (1 јануари 2010). „Adolescent Help-Seeking and the Yellow Ribbon Suicide Prevention Program: An Evaluation". *Suicide and Life-Threatening Behavior*. **40** (6): 628–639. doi:10.1521/suli.2010.40.6.628. ISSN 0363-0234. PMID 21198332.
2. ↑  „Yellow Ribbon Suicide Prevention Program : Home". *yellowribbon.org* (англиски). Посетено на 2020-06-01.
3. ↑  „News & Events : YELLOW RIBBON WEEK". *yellowribbon.org* (англиски). Архивирано од изворникот на 2021-08-18. Посетено на 2 мај 2023.
4. ↑  „Yellow Ribbon Suicide Prevention Program : Who We Are : Our Story". *yellowribbon.org* (англиски). Архивирано од изворникот на 2021-08-17. Посетено на 2 мај 2023.

Надворешни врски
----------------

* Програма за превенција од самоубиство на Жолта лента
**Слободан Богоески** (Скопје, 4 март 1953

) — прв директор на Управата за безбедност и контраразузнавање на Македонија во периодот од 1991 до 1995 година.

Животопис
---------

Слободан Богоески е роден на 4 март 1953

 година во Скопје. Својата професионална кариера ја започнал во службите за државна безбедност, каде ги извршувал највисоките позиции. Богоески е еден од т.н. „Осуммина од МВР", кои во октомври 1989 година како партиски секретари на СКМ во тогашното министерство за внатрешни работи на СФРЈ откажале послушност на централата, по што биле суспендирани од функциите. Но случајот добил поддршка од страна на членот на Претседателството на СФРЈ – Васил Тупурковски.

Во март 1991 година Слободан Богоески бил именуван за шеф на СДБ и на таа функција останал до 1995 година.

Во 2013 година бил уапсен поради малверзации со земјишна парцела кај спортскиот центар „Борис Трајковски", перење пари, употреба на исправа со лажна содржина, фалсификување на исправи и документи. По осум месеци бил осуден на две години затвор за перење на пари. Истата година, во 2013 година, комисијата за лустрација на Република Македонија го објавил Богоески дека бил соработник на тајните служби во времето на СФРЈ.

На Парламентарните избори во 2016 година бил носител на листата во четвртата изборна единица предводена од Коалицијата за промени и правда, но не успеал да влезе во парламентарниот состав.

Наводи
------

1. ↑  Официјално е формирана Служба за државна безбедност
2. ↑  ,  Архивирано на 16 март 2016 г.

| Политички функции
 |
| --- |
| Претходник***нема*** | **Директор на Управата за безбедност и контраразузнавање**1991–1995 | Наследник**Добри Величковски** |

|  |  |  |  |  |
| --- | --- | --- | --- | --- |
| 

| * п
* р
* у
Директор на Управата за безбедност и контраразузнавање |
| --- |
|  |
| 
* Богоевски
* Величковски
* Верушевски
* Бојановски
* Митевски
* Спасовски
* Аврамовски
* Зечевиќ
* Мијалков
* Андоновски
* Атанасовски
* Николовски

 |  |

 |
Фасадата на улицата Вардур 17, фотографирана во 2011 година, покажувајќи го зборот „Пиноли" сè уште видлив на нејзиниот врв
 Сина плоча на поранешната локација на ресторанот Пиноли, фотографирана во 2016 година
**Ресторанот Пиноли** бил Италијански ресторан во сопственост на Карло Пиноли на улицата Вардур 17 во тогашната област Мала Италија во лондонскиот кварт Сохо, со друга фронта на улицата Руперт. Основана е во 1890-тите.

Пиноли бил познат по добрата храна по ниски цени, и бил популарен меѓу познати личности, новинари и политичари.

Волшебниот круг е основан во Пиноли во 1905 година. Сега има сина плоча за да ја прослави оваа пригода.

Пиноли станал британски државјанин во 1906 година, и починал во 1927 година. Тој е погребан на гробиштата Бромптон. Пиноли е затворен во 1949 година.

Локацијата на ресторанот на Пиноли сега е дел од лондонскиот кинески кварт. Името „Пиноли" сè уште е видливо на горниот дел од предната страна на зградата во улицата Вардур.
**Спасен Митрев Силјаноски-Паце** ( 1925
 во Пополжани — 1 октомври 1943

 во Буковиќ (планина)) — македонски партизан, борец за слобода на Македонија и учесник во НОВ.

Животопис
---------

По завршувањето на основното училиште продолжил да учи гимназија. Окупацијата го затекнала во трети клас гимназија. Млад и полн со енергија и определен за борба против окупаторот, во 1942 година пристапил на народно ослободителното движење. Како еден од поактивните младинци, со гордост ја примил одлуката на скоевската организација за одење во партизани и во летото 1943 година бил во редовите на Кичевско-мавровскиот партизански одред. Со Одредот учествувал во повеќе акции. Во септември 1943 година, доброволно заминал, заедно со комесарот Мирко Милески, на планинскиот превој Буковиќ за да ја бранат слободната територија и слободно Кичево. На 1 октомври 1943 година, германскиот окупатор, заедно со балистите, ја нападнале слободната територија. Цел ден младинската чета водела нерамна борба и цел ден се пишувала историјата на Македонија, во која борба загинал ѝ младиот Спасен заедно со сите борци од четата на младиот комесар Мирко Милески.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 111.
*Октомври: Десет дена што го потресоа светот*
**Октомври: Десет дена што го потресоа светот** (руски: *Октябрь: Десять дней, которые потрясли мир*) — советски филм од 1927 година, во режија на Сергеј Ејзенштајн и Григориј Александров, кои се автори и на сценариото. Оригиналниот наслов на филмот бил „Октомври", но подоцна, ширум светот бил прикажуван под насловот „Десет дена што го потресоа светот", според истоимената книга на Џон Рид. Главните улоги ги играат: Борис Ливанов, Николај Попов и Василиј Никандров, а музиката ја компонирал Дмитри Шостакович. Филмот бил снимен по порачка на советската власт, по повод десетгодишнината од Октомвриската револуција при што власта цензурирала некои делови од филмот. Ејзенштајн само што се вратил од светската турнеја на која го претставил својот филм „Крстарицата Потемкин" со кој стекнал статус на еден од најголемите светски синеасти. Благодарение на тоа, Ејзенштајн имал голема креативна слобода и ги користел државните ресурси. Така, во снимањето на филмот учествувале десетици илјади статисти, а главните улици во Ленинград биле затворени со цел поубедливо да се реконструираат историските настани. Меѓутоа, дел од тогашните советски критичари му забележувале на Ејзенштајн поради тоа што Ленин е малку присутен во филмот, а подоцна, критичарите сметале дека овој филм е помалку заокружен и кохерентен во споредба со „Крстарицата Потемкин". Премиерата на филмот се одржала на 7 ноември 1927 година во познатиот Бољшој театар во Москва, а во 1929 година бил прогласен за најдобар странски филм од Американското здружение на филмските критичари.

Синопсис
--------

Во филмот се прикажуваат настаните за време на Февруарската и Октомвриската револуција. По Февруарската револуција се формира привремена влада, но болшевиците не се задоволни и организираат демонтрации кои се крваво задушени од власта. За време на заендичкиот конгрес на советските делегати, меншевиците и есерите ја бранат власта, додека болшевиците повикуваат на вооружена револуција. Тие организираат напад на Зимскиот дворец во Петроград и успеваат да го заземат...

Наводи
------

1. ↑  РТС (пристапено на 1.2.2019)
2. 1 2  HRT, Oktobar, sovjetski film (пристапено на 5.2.2022)